section_heading: Vitez u leopardovoj koži
paragraph_text: Iako je gruzijsko svećenstvo zbog izražajnih svjetovnih obilježja ep mnogostruko plijenilo te spaljivalo, ep se postupno ugradio u narodnu duhovnu baštinu te su njegovi aforizmi postali narodne poslovice. Rustaveli je imao velik utjecaj na daljnju gruzijsku književnost. On je odbacio norme stare crkvene književnosti te je također postavio temelje za oblikovanje modernog gruzijskog književnog jezika. Ep je u redakciji s komentarima književnika i kralja Vahtanga VI. prvi put objavljen 1712. godine.